El Moviment dels Camises Blaves també havia començat a desintegrar-se després de la dimissió del seu líder, fins al punt que el 1935 l'organització havia deixat d'existir. Al juny de 1935 O'Duffy va formar el Partit Nacional Corporatiu, d'ideologia feixista i el 1936 va organitzar una Brigada Irlandesa per lluitar a favor del general Franco en la Guerra Civil Espanyola. Malgrat l'oposició del Govern irlandès, que va imposar una multa de 500 lliures als qui participessin en el conflicte, 700 dels seguidors d'O'Duffy (que va comptar amb el suport de l'Església d'Irlanda) van viatjar a Espanya per lluitar en el bàndol franquista (altres 250 irlandesos, en gran part veterans de l'IRA i de la Guerra Civil Irlandesa, es van unir al bàndol dels republicans en la Columna Connolly). Els seguidors d'O'Duffy amb prou feines van participar en operacions militars a Espanya i el seu paper va ser principalment simbòlic. El general Franco va acabar enviant als voluntaris irlandesos de tornada al seu país al juny de 1937.